पाएं अपने शहर की ताज़ा ख़बरें और फ्री ई-पेपरडाउनलोड करें
कोविड गाइडलाइन पालन नहीं करने वालाें के खिलाफ पुलिस व प्रशासन की ओर से कार्रवाई की जारी रही है। अप्रैल माह में सैकड़ों चालान काटे गए तथा हजारों रुपए जुर्माना वसूला गया। पुलिस, उपतहसील व नगरपालिका प्रशासन की ओर से कार्रवाई लगातार जारी है।
पुलिस से मिली जानकारी अनुसार कोरोना गाइडलाइन उल्लंघन पर करीब 250 लोगों का बगैर मास्क व सोशल डिस्टेंस की अवहेलना करते पाए जाने पर करीब 32 हजार रुपए जुर्माना वसूला गया। इसी प्रकार उपतहसील कार्यालय की ओर से भी अप्रैल माह में गाइडलाइन उल्लंघन के आठ चालान काटे गए जिनसे 2200 रुपए वसूली की गई। नगरपालिका प्रशासन की ओर से 14 चालान काटे गए तथा 2800 रुपए राजस्व वसूला गया।
सुजानगढ़ में दुकान खोलने पर कार्रवाई, जुर्माना लगाया
सुजानगढ़ | रेड अलर्ट जन अनुशासन पखवाड़े के दौरान गाइड लाइन को लेकर नगरपरिषद प्रशासन लगातार सख्त होता जा रहा है। आयुक्त सोहनलाल नायक ने बताया कि बिना अनुमति दुकानें खोलने और नियमों का पालन नहीं करने वालों के खिलाफ रोज कार्रवाई की जा रही है।
मंगलवार को नगर परिषद की टीम ने बाजार में खुली दुकान प्रकाश ज्वैलर्स पर दाे हजार रुपए जुर्माना लगाते हुए सीज कर दिया। अन्य दुकानों पर भी कार्रवाई करते हुए चार हजार रुपए जुर्माना वसूल किया। परिषद की दूसरी टीम ट्रैक्टरों से सोडियम हाइपोक्लोराइट का शहर भर में छिड़काव कर रही है।
रतनगढ़ | कस्बे में काेविड गाइडलाइन का उल्लंघन करने वालाें के खिलाफ पुलिस कार्रवाई कर रही है। बाजार बंद हाेते ही पुलिसकर्मी गश्त करते हैं। मंगलवार को डीएसपी सालेह मोहम्मद व सीआई मनोज मूंड के नेतृत्व में घंटाघर व अशोक स्तंभ के बेवजह घूमने वालाें के खिलाफ कार्रवाई की गई।
इस दाैरान पुलिस ने 13 बाइक सीज की और 15 अन्य वाहनाें के चालान काटे। इसके अलावा बिना मास्क घूमने वाले 30 लोगों से जुर्माना भी वसूल किया गया। इस मौके पर ओमप्रकाश शर्मा, यूनुस अली, रामपाल, रमेश, अमरचंद आदि पुलिसकर्मी माैजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn